
Den nomber di SM Rey Willem Alexander, Prome Minister ta entrega Senor Arévalo 
un carta reiterando sosten di Reino Hulandes na e Presidente nobo y su programa 


Diadomingo 14 di januari atardi, Bernardo 
Arévalo de Leòn ta huramenta como 
Presidente di Guatemala. Presidente Arévalo 
ta un sociólogo, diplomatico, politico y 
presidente elegi di Guatemala na augustus 
ultimo cu un mayoria absoluto di voto. Señor 
Arévalo ta yiu di ex presidente di Guatemala 
na 1945 pa 1951 y ta e di 52 presidente di 
Guatemala. Presidente Arévalo a forma su 
Gabinete di 7 hende muhe y 7 hende homber 
y tin un programa di gobernacion extenso 
especialmente pa loke ta trata combati 
corupcion y respet na derechonan humano. 

Prome Minister Evelyn Wever-Croes ta 
na Guatemala pa e traspaso di mando 
di Presidente saliente senior Alejandro 
Giammanttei pa señor Arévalo. 


Riba di dos dia di su bishita na Guatemala, 
diadomingo 14 di januari mainta, Prome 
Minsiter a reuni cu Presidente Arévalo y a 
hiba conbersacionnan di maneho di Gobierno 
di Aruba y lasonan di Aruba y Guatemala. 


Den nomber di SM Rey Willem Alexander, 
Prome Minister a entrega señor Arévalo un | 


carta reiterando e sosten di Reino Hulandes | = v 

na Guatemalo y na Presidente Arévalo y su a Î a Pi - 

programa pa combati corupcion y respet na e — : , e: x 

reten fugit persona y Gabinete Wever-Croes ta identifica su mes cu e 
programa di gobernacion di e Gabinete di Presidente Arévalo 


Prome Minister, den nomber di Reino, a felicita Presidente den combati corupcion y respeta derechonan humano y por 
Arévalo y a desee tur clase di exito enfatisando tambe cu su conta tambe cu sosten di Aruba den esaki. MEN 

Prome Minister Evelyn Wever-Croes: 
Riba prome dia di su bishita na 
Guatemala durante recepcion di 


MINISTER A ASISTI 


Prome Minister Evelyn Wever-Croes ta na Guatemala pa 
traspaso di mando pa presidente Bernardo Arévalo de León. 
Prome Minister ta representa Reino y Aruba na e acto di 
instalacion. 


E prome dia di su bishita na Guatemala, diasabra 13 di 
januari, Prome Minister cu su esposo hunto cu Minister di 
Relacionnan Exterior, Canciyer Mario Bucaro, a asisti na un 
recepcion den Palacio Presidencial cerca Presidente saliente, 
Alejandro Giammanttei. Na e ocacion aki, Prome Minister y 
sefior Giammanttei a intercambia ideanan. Aruba y Guatemala 
a atende hunto varios tema na Nacionnan Uni y cu The 
Organisation of Caribbean States y e mandatarionan a hiba 
conversacionnan riba e temanan aki tambe. 


Tambe, durante e recepcion, Prome Minister a conbersa cu e 
Presidente di Costa Rica riba e tema di studiantenan Arubano 
cu ta studiando na Costa Rica y e lasonan entre Costa Rica 
y nos pais. Tambe Prome Minister a saluda e Rey Felipe 
di Spañe cu kende tambe na varios ocacion similar, Prome 
Minister a haya e oportunidad di conbersa y entercamia idea 
cu e Rey di Spañe. 


Prome Minister den nomber di pueblo di Aruba ta felicita 
ambos e Presidente saliente Giammanttei y e Presidente nobo 
tur clase di exito den nan funcion y responsabilidadnan nobo. 

Prome Minister Evelyn Wever-Croes: 
Despues di un atraso di 9 ora y den oranan di madruga 


| | 


E fin di siman cu a pasa, Prome Minister Evelyn Wever-Croes 
tawata na Guatemala pa e traspaso di mando di Presidente 
saliente senior Alejandro Giammanttei pa sefior Bernardo 
Arévalo. 


Despues di un atraso di 9 ora, e ceremonia di huramentacion 
di Guatemala su presidente nobo Bernardo Arévalo y vice 
presidente nobo Karin Herrera a tuma luga den oranan 
di marduga. Congreso na Guatemala a nenga pa aproba 
credencialnan di diputadonan electo, cu a trece tardansa den 
e proceso di huramentacion di presidente electo Arévalo. A 
convoca un reunion di urgencia di tur e hefenan di gobierno 
na unda cu a emeti un declaracion pa Congreso respeta e 
eleccion di e pueblo di Guatemala, y pa permiti e huramentacion 
di presidente electo Arévalo. Presente na e reunion aki 
tabata tambe presidente di Costa Rica Rodrigo Chaves 
Robles, presidente di Paraguay Santiago Pefia, presidente di 
organisacion di estadonan americano Luis Almagro, y varios 


canciyer. 


Den su discurso presidente Arévalo a declara cu Guatemala 
nunca mas mester bay pa violencia ni corupcion. Algun miembro 
di Congreso di Guatemala kier a stroba e huramentacion desde 
resultado di eleccion na augustis 2023, te cu awe ainda. Pero 
pa 2or di marduga, e presidente y vice presidente a huramenta 
y den oranan tempran di dialuna, e gabinete di minister a 
huramenta. 


Prome Minister a expresa di ta contento di por a forma parti die 
proceso aki y ta felicita pueblo di Guatemala cu nan presidente 
nobo. Den nomber di Aruba, Hulanda y demas paisnan den 
Reino, Prome Minister a felicita Presidente Arévalo y a desee 
tur clase di exito den su maneho di gobernacion especialmente 
den su plannan pa combati corupcion y respeta derechonan 
humano. 


a 

Prome Minister Evelyn Wever-Croes: 
Apesar cu Hulanda tin un gobierno demisionario 


GOBIERNO Y HULANDA TA SIGUI NA MESA PA TRATA 
ACUERDONAN RELACIONA CU E PRESTAMO DI COVID 


“Mi tin tur fe y confiansa cu nos ta sali afo cu e miho resultado pa e pueblo di Aruba” 


Prome Minister Evelyn Wever-Croes, 
durante un entrevista recien na prensa a 
enfatisa cu Aruba y Hulanda ta continua 
na mesa pa loke ta trata acuerdonan 
relaciona cu e prestamo di Covid apesar 
cu Hulanda tin un gobierno demisionario. 
Prome Minister a indica cu e dossier 
referente Aruba no a wordo considera 
controversial pa Parlamento Hulandes 
por lo tanto e Secretario Demisionario 
por sigui atende cu ne. 


Prome Minister a remarca cu Gobierno 
di Aruba ta trahando riba diferente nivel 
cu Hulanda entre otro cu Secretario di 
Estado Alexandra van Huffelen y su 
ekipo di ambtenaar y tambe Gobierno 
ta den contacto cu e Minister di Finansa 
Hulandes. 


E mandatario principal di nos pais a 
expresa cu afia 2024 a habri Aruba cu 
un supervision financiero hopi robusto. 
Aruba semper tawata tin supervision 
financiero pero e ultimo afianan no 
tawata tin normanan ancra den e ley. 
Hulanda a indica cu nos supervision no 
ta bon. Na fin di afia ultimo, Parlamento 
di Aruba unanimamente a bay na fabor 
di e cambionan den e ley di supervision, 
LAft. Awo e ley ta firma y fuerte y no por 
wordo cambia zomaar, cu normanan 
mas actual y actualisa inclui den dje. 


Cu esaki, Prome Minister a expresa, 
Aruba ta mustra mundo henter cu 
Aruba no tin miedo di supervision y 
esaki ta trece trankilidad pa esnan cu ta 
presta Aruba cu nos tin un supervision 
financiero, manera otro paisnan rond 
mundo cu tambe tin un of otro forma di 
supervision financiero. 


“Esaki ta cambia e escenario. E tempo ey por tawata tin 
discusion cu Aruba lo haya un boeterente di 6.9% pasobra 
Hulanda no tawata confia nos sistema di supervision. Aworaki 
esaki no ta e caso mas. Aruba awor ta conta cu un supervision 


financiero sumamente robusto, fuerte y firme hinca den otro, 
cu henter Parlamento a para su tras. Mi ta den contact cu 
Secretario di Esatado van Huffelen. Nos ta na mesa, nos no 
a yega na un resolucion ainda pero mi tin tur fe y confiansa 
cu nos ta sali afo cu e miho resultado pa e pueblo di Aruba”, 
Prome Minister a enfatisa. MN 

MINISTER 


na Aruba Entertainment Center pa asina presencia y apoya e 
participantenan di e Contest di Calypso y Roadmarch Infantil 
y Hubenil 2024. Tabata un anochi yena cu bunita presentacion 
di nos hobennan talentoso cu tin amor pa Aruba su Carnaval. 
Minister Maduro ta felicita tur participante y ganadonan di e 
Contest di Calypso y Roadmarch Infantil y Hubenil 2024. 


E ganadonan den e diferente categorianan di premiacion a 
keda den persona di: Easy Z, 


Best Costume: J-Vyon Besselink, ‘Colors’, 
Mas Ambiente: Jetzenia Martines, Compositor: Bobby Gibbs - Bradley Vesprey - Claudius Philips 
Mas Popular Infantil: J-Vyon Besselink, Jr. - Randolph Berry, 
Mas Popular Hubenil: Ishmerai Jubitana, Areglista: Bobby Gibbs - Claudius Phillips Jr. 
Rookie of the Year Infantil: J-Vyon Besselink, 
Rookie of the Year Hubenil: Jetzenia Martines. Di dos luga Roadmarch Infantil: 
Eurwin Williams, 
Calypso & Roadmarch Infantil: Mighty Coachi, 
Calypso King Infantil: ‘Ay Mash Up D’ Road’, 
J-Vyon Besselink, Compositor y Areglista: Dolfi Richardson. 
Jiv-Mariachi, 
‘Duna nos amor’, Di tres luga Roadmarch Infantil: 
Compositor: Janiro Eisden y Rygel Isabella, Hailey Philips, 
Areglista: Janiro Eisden y Rygel Isabella. Princess Hailey, 
‘Way’e’, 
Roadmarch Queen Infantil: Compositor: Claudius Philips - Shaun Philips, 


Zanae Vesprey, Areglista: Claudius Philips. 

Continuacion MINISTER MADURO TA FELICITA TUR PARTICIPANTE.... 


Calypso & Roadmarch Hubenil: 
Calypso Queen Hubenil: 

Ivy-Ann Browne, 

Queen lvy, 

‘Give Thanks And Praise’, 
Compositor: Marina Hayes, 
Areglista: Ralph Godet. 


Roadmarch Queen Hubenil: 

Jetzenia Martines, 

Queen Shine, 

‘Arubian Sauce’, 

Compositor: Janiro Eisden y Rygel Isabella, 
Areglista: Janiro Eisden y Rygel Isabella. 


Di dos luga Roadmarch Hubenil: 
Stephanie Quant, 

Stephanie, 

‘Deh Tell Meh’ 

Compositor: Maiky Olivia, 
Areglista: Eddy James. 


Di tres luga Roadmarch Hubenil: 
Ivy-Anne Browne, 

Queen lvy, 

‘Soca Taking Ova’ 

Compositor: Valentino King, 
Areglista: Hendry Tromp. 


Minister Maduro ta gradici SMAC pa a organisa e contest y 
tambe pa regala tur ganadonan les di musica di cada hoben nan 
escogencia pa 1 afia largo. Esaki sigur ta un bunita gesto cu lo 
yuda e hobennan pa sigui desaroya nan talento y pa keda cu 
e gana pa sigui engrandece Aruba su Carnaval. E mandatario 
ta gradici e banda cu a compania nos hobennan na un manera 
sublime. Minister Maduro ta gradici tambe tur compositor, 
areglista, coach, mayornan, sponsernan y e publico cu tabata 
presente na Aruba Entertainment Center pa nan apoyo brinda 
na nos hobennan cu a haci e Contest di Calypso y Roadmarch 
Infantil y Hubenil 2024 un exito. MN 

MINISTER MADURO DI CULTURA CU HONDA PENA 
TA INFORMA CU UN GRAN BALUARTE CULTURAL Y 
E ENCICLOPEDIA BIBO DI CARNAVAL DI ARUBA, SR. 
JUBI NAAR, A BAY SOSEGA 


Dialuna 15 di januari 2024 nos ta yama un ultimo | 
ayo na un gran baluarte di nos Pais cu nos por 
a conoce den su trabou como periodista, locutor, 
escritor, maestro di ceremonia, historiado, gran 
culturista y enciclopedia bibo di Carnaval di Aruba, 
sr. Hubert Cornelis Naar, miho conoci den nos 
comunidad como Jubi Naar. 


CONOCI PA MAS CU UN NOMBER 


Den transcurso di su bida di 80 afia, Jubi tabata 
conoci bou diferente nomber. Algun conoce como 
Cornelis of na manera mas chistoso Chuchubi. 
Otronan ta corda Jubi pa su famoso columna ‘Baul 
di Hucona’, y tabata yame Hucona, cu ta e nomber 
forma pa e di dos prome letternan di su nombernan 
y faam. Jubi a haci su mes famoso cu e columna 
'Popo' cu e tabata scirbi den e Matutino ‘DIARIO 
Aruba,' den cual Jubi diariamente tabata suministra 
informacion di tur acontecimento di Carnaval, y pa 
e motibo aki Jubi tabata conoci como Popo bou di 
e carnavalistanan di Aruba. Via emisoranan tambe 
Jubi tabata hopi activo, entre otro, na Radio Carina 
FM, Jubi tabata e ‘mastermind’ tras di e show di 
‘Popito’, cu tabata e version cortico di informacion 
carnavalesco di Popo na radio. Di eynan Jubi 
tabata conoci den comunidad tambe bou di e 
nomber Popito. 


UN PERIODISTA PA MAS DI 50 ANA 


Jubi tabata envolvi den e mundo periodistico di | 
Aruba y a aporta na varios corant na nos Pais. 
Na edad di 11 afia Jubi a cuminsa bende e corant 
semanal 'The Local,’ cu ta un corant na Ingles 
cu tabata wordo publica tur siman riba diabierna 
na San Nicolas. Jubi a cuminsa skirbi hopi jong 
durante cu e tabata bay scol, e tabata skirbi 
articulo na Ingles pa e corant ‘The News’ cu tabata 
un corant masha popular na Aruba. Jubi tabata 
gusta traha relato riba deporte tambe. Na jong Jubi tabata 
hopi activo den deporte di, entre otro, basketball, baseball, 
futbol, y esaki a inspira Jubi, kende tabata tin e habilidad di 
capta cosnan durante weganan di un manera fenomenal, pa 
traha su relatonan na final di e weganan. Den decada setenta 
Jubi a traha tambe pa e corant ‘Prome’ cu tabatin su sede 
na Savaneta. Jubi a cuminsa traha na DIARIO na afia 1980. 


Eynan Jubi tabata enfatisa e importancia pa e periodista- y 
redactornan skirbi Papiamento na forma corecto, haciendo 
uzo di e reglanan di ortografia di Papiamento aproba na 1976. 
Na afia 1986 Jubi a bay yuda startup e publicacion nobo di 
'Matutino Corant.' Na aña 1988 el a yuda startup Aruba su 
prome corant di atardi, 'Meridiano.' Na afia 1990 Jubi a bay 
traha bek na DIARIO pa asina reforza e redaccion. En total, 
Jubi Naar tabata den periodismo na Aruba pa mas di 50 afia. 


Dialuna 15 Januari 2024 


Continuacion MINISTER MADURO DI CULTURA CU HONDA PENA TA INFORMA .... 


UN LOCUTOR PROFESIONAL 


Jubi tabata conoci tambe den e mundo di locucion na nos Pais. 
Na jong Jubi a cuminsa traha na e studio di Radio Antillana 
riba e frecuencia 1270 AM cu tabata sitia net patras di Lago 
Heights Club. Durante tempo di prueba di transmision, Jubi 
tabata bay pa cende e transmisor (‘zender’) tur atardi, pa asina 
e emisora cuminsa transmiti y despues anochi pa 11:00 pm, 
Jubi tabata bay pa paga e transmisor ora cu e programacion 
finalisa. Despues cu a inaugura e radio, Jubi a traha como 
locutor na Radio Antillana te ora ela logra haya un beca di 
Gobierno pa bay studia na Hulanda. Eynan Jubi a bay traha 
y studia na Radio Nederland y na De Nederlandse Televisie 
Stichting. Na e ultimo aki, Jubi a studia tur cos cu tin di 
haber cu radio y television. Jubi a studia tambe ‘filmregie’ y 
transmision di eventonan en bibo. Banda di esaki tambe Jubi 
a studia produccion, con pa traha script, balansa di sonido, tur 
aspecto di traha cu actornan, team di produccion, y tambe con 
pa traha un presupuesto pa evento. Despues cu Jubi a bin bek 
Aruba, ela traha na emisora Voz di Aruba riba 1320 kHz AM, 
na ‘Rijksvoorlichtingsdienst’ di Gobierno, y na Telearuba, unda 
e tabata locutor y tabata presenta noticia. 


E ESCRITOR Y MAESTRO DI CEREMONIA CU CURASON 
PA NOS CULTURA 


Sr. Jubi Naar tin algun publicacion riba su nomber, como cu 
e ta un persona cu ta gusta lesa y skirbi. Jubi tambe tabata 
encanta skirbi libreto cu storianan pa asina inclui nan den 
obranan teatral, y den decada di 1980 a fortalece su grupo 
yama 'Cabaret Picante', cu a yena salanan yen den Cas di 
Cultura. Jubi tabata crea humor net ora cu comunidad tabatin 
mas mester di dje. Jubi su envolvimento den Teatro tabata 
grandi, y tabata sinta combersa cu oranan largo cu expertonan 
den e tereno aki. Su pasatempo preferi tabata ‘Mascaruba’, 
unda cu por a discuti y papia riba trendnan di teatro, na un nivel 
mas halto cu djis crea algo di comedia. Y ora di ta presenta 
riba escenario, Jubi tabata bay tin biaha e ‘extra mile’ pa haci 
hasta actonan fisico sin sa si acaso e lo finalisa anochi cu pia 
of braza kibra, pero tanten cu a entretene publico. El a skirbi 
varios buki y a haci hopi research riba e origen di Carnaval. 
Jubi a skirbi hopi tambe riba e gruponan di Steelband di 
Aruba. Jubi tabata un gran amigo di Instituto di Cultura y 
Departamento di Cultura. E tabata anfitrion pa evento ‘Bon 
Bini Festival' tur diamars anochi na Fort Zoutman for di 1985 
te cu 2010 unda e tabata entretene e turistanan cu historia 
di Aruba y su chasconan. Jubi hunto cu Baba Charlie tabata 
encabesa JUBU (JUbi y BAba) Production. Nan organisacion 
a organisa diferente evento rond di Aruba. Hunto cu Instituto 
di Cultura nan a trece e gran cantante Sparrow Aruba pa haci 
presentacion y organisa charlanan riba e tema di Calypso. Jubi 
tabata maestro di ceremonia pa mas di 60 aña pa actividadnan 
tur rond di nos isla. P mas di 30 aña, Jubi tabata e maestro di 
ceremonia pa Festivalnan di Calypso & Roadmarch, y tambe 


Tumba Contest. 

Den su bistimento tambe Jubi tabata mustra su amor pa nos 
cultura. Sin duda alguno, publico a mire na diferente ocasion 
ta cana bisti cu su ‘Kashaka’, cu el a laga patenta na su estilo 
cu un diseño di 1885, y a pone riba nan varios dibuho tipico di 
Aruba. Algo admirable y cu sigur a pone hendenan reconoce 
Jubi ya for di un kilometer leu. 


ENCICLOPEDIA BIBO DI CARNAVAL DI ARUBA 


Jubi Naar semper a wordo considera door di hopi hende 
como un berdadero ‘Enciclopedia bibo di Carnaval di Aruba.’ 
Pa e motibo aki mes Jubi tabata e persona cu mas tabata 
wordo busca door di scolnan, pa duna lectura encuanto cierto 
aspectonan di Carnaval. Jubi a crea pa DIARIO, e famoso 
'Popo' cu a bira e columna mas gusta di Carnaval. Locual a 
cuminsa como un chansa, cu e intencion di suministra humor 
di tur dia pa lectornan, a desaroya bira un fuente informativo 
importante di Carnaval di Aruba, yena cu detaye di e temporada. 
Tin biaha Popo tabata asina largo, cu e columna tabata cubri 
3 te hasta 5 pagina. Como cu Jubi tabata wordo considera 
e persona cu wowo critico pa Carnaval, pa hopi afia durante 
SAC y cu Milio Croes (d.f.m.) como lider, a duna Jubi e tarea 
pa fungi como President di Hurado pa e Paradanan Grandi di 
Carnaval di Playa y San Nicolas. Jubi tabata encarga pa busca 
miembronan di hurado, duna nan un curso relampago con pa 
observa tur carosa, roadpiece, bodypiece, y cumplimento di 
musica, y asina tabata yuda e cuerpo di hurado bira mas fuerte 
riba caya. Jubi tabata miembro activo tambe di e Federacion 
Europeo di Carnaval, FECC, y tabata viaha pa e paisnan 
Europeo pa cumbrenan cu ta ser teni pa cu topico di Carnaval, 
representando e Carnaval di Aruba. 


PALABRA DI CONDOLENCIA 

Minister Maduro ta manda palabra di condolencia na Jubi su 
famia, amistadnan, ex-coleganan y specialmente na e mundo 
cultural di Aruba cu semper a aprecia Jubi pa su aporte y 
dedicacion sin igual na Carnaval di Aruba. Cu Jubi Naar sosega 
na Paz den Reino di Todopoderoso. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes y) 


Tur dialuna y diahuebs | 10:00 am 

MINISTER MADURO TA FELICITA REINA INFANTIL 
Y HUBENIL DI ARUBA SU CARNAVAL 70 


Diasabra anochi Minister Maduro di Cultura tabata presente 
na Aruba Entertainment Center pa asina presencia y apoya e 
participantenan di e Eleccion di Reina Infantil y Hubenil di Aruba 
su Carnaval 70. Cada reina a duna un bunita presentacion 
yena cu e creatividad y energia di nos hobennan talentoso di 
Aruba. Minister Maduro ta felicita tur e reinanan cu a participa y 
ta desea nos Reina Infantil Xeena Dijkhoff y nos Reina Hubenil 
Jaylienne Tromp un dushi temporada di Carnaval 70. 


E ganadonan den e diferente categorianan di premiacion a 
keda den persona di: 


47th ARUBA CHILDREN CARNIVAL QUEEN 2024 
CARNAVAL 70: 


Popular Children Carnival Queen 2024: 
Xeena Dijkhoff - Districto di Noord 


Best Speech Children Carnival Queen 2024: 
Xeena Dijkhoff - Districto di Noord 


Best Show Children Carnival Queen 2024: 
Ciara Winterdaal - Don Flip Carnival Group 


Best Carnival Dress Children Carnival Queen 2024: 
Xeena Dijkhoff - Districto di Noord 


3rd Runner Up Children Carnival Queen 2024: 
Adelyne Thiel - Little Diamonds Carnival Group 


2nd Runner Up Children Carnival Queen 2024: 
Savannah De Lisle - Champagne Kids Carnival Group - 
Districto di Paradera 

1st Runner Up Children Carnival Queen 2024: 
Ciara Winterdaal - Don Flip Carnival Group 


47th Aruba Children Carnival Queen 2024: 
Xeena Dijkhoff - Districto di Noord 


59th ARUBA YOUTH CARNIVAL QUEEN 2024 CARNAVAL 
70: 


Popular Youth Carnival Queen 2024: 
Aliyah Ridderstap - Colegio San Antonio - Dushi Carnival Group 


Best Speech Youth Carnival Queen 2024: 
Guizza Steenvoorde - TOB Carnival Group - Colegio Arubano 


Best Show Youth Carnival Queen 2024: 
Jaylienne Tromp - Infinity Carnival Group - Districto di Noord 


Best Carnival Dress Youth Carnival Queen 2024: 
Jaylienne Tromp - Infinity Carnival Group - Districto di Noord 


3rd Runner Up Youth Carnival Queen 2024: 
Guizza Steenvoorde - TOB Carnival Group - Colegio Arubano 


2nd Runner Up Youth Carnival Queen 2024: 
Jaidyleen Tromp - Champagne Carnival Group - NTG Dancers 


1st Runner Up Youth Carnival Queen 2024: 
Joleimar Morillo - Kiwanis Builders Club Mon Plaisir College - 
Empire Carnival Group 


59th Aruba Youth Carnival Queen 2024: 
Jaylienne Tromp - Infinity Carnival Group - Districto di Noord 
AAA 

Minister di Turismo, sr. Dangui Oduber, ta comparti un logro 
admirabel pa Aruba, esta e logro di Aeropuerto Internacional 
Reina Beatrix. Nos aeropuerto di Aruba den su dedicacion 
pa contribui na e industria di aviacion y turismo pa Aruba a 
mustra cifrnanan record durante ful e aña 2023. Cifranan final 
di trafico pa 2023 a supera tur expectativa, estableciendo 
firmemente Aruba su aeropuerto manera un concurencia 
regional mustrando crecemento y exito sin precedente. 


Den e aña 2023, Aeropuerto di Aruba a experiencia un 
crecemento impresionante di 13% den trafico di pasahero en 
comparacion cu aña 2022, logrando un recuperacion di 8% 
mas halto cu e cifra nan di 2019, y yegando na un logro nobo di 
1,368,129 pasahero cu a sali di Aruba . Turistanan cu a genera 
basta entrada pa nos pais. E cifranan imprecionante aki ta 


1,368,129 | 108% 

RESULTADONAN DI AEROPUERTO TA CONFIRMA AÑA 2023 COMO: 

establece aeropuerto di Aruba como un lider den e region pa e 
industria di aviacion. 


Considerando e cifranan final den aña 2023 nos por conclui cu 
no solamente turistanan di calidad ta biniendo Aruba sino nan 
ta gasta hopi placa den nos economia cual ta confirma cu e 
maneho di minister Dangui Oduber ta dunando resultado. 


Minister Oduber ta gradici tur partner y tur cu ta laborando den 
e industria di turismo. Tur e personan aki ta haci cu awe Aruba 
ta surpasando tur espectativa den su recuperacion. Danki na 
e pueblo cu a demostra di ta uno resiliente, ban sigui demostra 
nos cordialidad y duna e hospitalidad na nos bishitantenan 
cu nos ta conoci pe. Turismo ta keda e driver principal di nos 
economia. MN 

ANA 2023 TAWATA E MIHO ANA DEN HISTORIA DI 
ARUBA PA CU TURISMO. INDICADORNAN DI ATA, 
AAA, APA, AHATA y CBA A CONFIRMA ESAKI 


E siman cu a caba di pasa nos a ricibi tur e resultadonan oficial 
di tanto ATA, AAA, APA, AHATA y CBA pa loke ta e cifranan 
registra pa afia 2023. 

Manera nos a premira afia 2023 a sera hopi fuerte y e 
indicadornan cu ta midi resultado di nos turismo a confirma cu 
afia 2023 ta nos miho afia den historia di pais Aruba. 

E target di ministerio di turismo tawata na comienso di aña 
pa percura pa e recuperacion di nos turismo continua y pa 
surpasa e resultadonan di afia 2019 cu tawata un afia hopi 
fuerte. 

Minister Oduber su maneho ta basa riba: 


1. Trece e turista afluente y di calidad 

2; Diversifica nos turismo 

3. Haci inversionan continuo den mehoracion di producto 
Aruba 


Minister Oduber ta sumamente contento di mira con e maneho 
aki ta wordo ehecuta y refleha den resultadonan di aña 2023. 


Indicadornan di Aruba Tourism Authority 

Aña 2023 Aruba a ricibi 1,243,554 turista stayover. Esaki ta un 
crecemento di 11.1% den comparacion cu aña 2019. Loke ta 
remarcabel ta e crecemento registra for di nos mercado principal 
cu ta e mercado norte americano. E mercado aki a registra 
un crecemento di 13.3% den aña 2023 den comparacion cu 
aña 2019. Un otro nota importante pa menciona ta e hecho cu 
durante aña 2023 turistanan a keda Aruba mas largo y tambe 
nan a gasta mas placa. 

E guest satisfaction index cu ta e indicador pa midi e experiencia 
di turistanan na Aruba a score un 9.0. 


Indicadornan di AAA 

Den e aña 2023, Aeropuerto di Aruba a experiencia un 
crecemento impresionante di 13% den trafico di pasahero en 
comparacion cu aña 2022, logrando un recuperacion di 8% 
mas halto cu e cifra nan di 2019, y yegando na un logro nobo di 
1,368,129 pasahero cu a sali di Aruba . Turistanan cu a genera 


basta entrada pa nos pais. E cifranan imprecionante aki ta 
establece aeropuerto di Aruba como un lider den e region pa e 
industria di aviacion. 

Indicadornan di APA 

Turismo crucero no ta un excepcion, akitambe Aruba a surpasa 
locual a wordo proyecta y na final di aña 2023 Aruba a ricibi un 
total di 817,670 turista crucero vs 610.474 turista crucero cu 
a yega Aruba na aña 2022 . Esaki tabata un recuperacion di 
33.9% den comparacion cu aña 2022. 


Indicadornan di AHATA 

Nos ta midi e exito di nos turismo tambe den e performance di 
hotelnan na Aruba. AHATA a comparti resultado di aña 2023 
y nos ta mira cu indicadornan pa midi calidad di turistanan 
manera REVPAR (revenue per available room) y ADR (average 
daily rate) a sera cu un crecemento impresionante. 

E REVPAR pa aña 2023 tawata $266.08 y esaki tawata un 
crecemento di 14.7% vs aña 2022 y ta figura entre esunan mas 
halto den henter caribe. No solamente e REVPAR a registra 
un aumento impresionante pero e ADR tambe. E ADR pa aña 
2023 tawata $341.12 y esaki tawata un crecemento di 10.4% 
vs aña 2022. E dos indicadornan aki ta confirma cu e maneho 
di trece e turista afluente a duna resultado y ta confirma cu 
turistanan di calidad a bini Aruba den aña 2023 conforme e 
maneho. E otro indicador cu ta wordo midi pa AHATA ta e 
grado di occupacion y esaki tawata 78% na aña 2023. 


Indicadornan di CBA 

E indicador mas importante pa midi calidad di turistanan cu 
ta bin Aruba ta e tourism credits cu ta wordo midi pa Banco 
Central Aruba. Banco Central a midi esaki di Q1-Q3 aña 2023 
y e toursim credits a registra un crecemento robusto di 15%. 
Pa e prome kwartaal 2023 e toursim credits a yega 3.4 biyon 
florin y proyeccion ta cu lo sera aña 2023 cu un tourism credit 
di 4.9 biyon florin. Esaki ta confirma un biaha mas e calidad 
excelente di turistanan cu a bini Aruba na 2023. 


Considerando e cifranan final di aña 2023 nos por conclui cu 
no solamente turistanan di calidad ta biniendo Aruba sino nan 
ta gasta hopi placa den nos economia cual ta confirma cu e 
maneho di minister Dangui Oduber ta dunando resultado. 

Cu hopi satisfaccion y orguyo nos por bisa cu aña 2023 tawata 
e miho aña den historia pa turismo di nos pais. Tur indicador 
pa midi turismo a confirma esaki. 

Minister Oduber ta gradici tur partner y tur cu ta laborando den 
e industria di turismo. Tur e personan aki ta haci cu awe Aruba 
ta surpasando tur espectativa den Aruba su recuperacion. 
Danki na e pueblo cu a demostra di ta uno resiliente, ban 
sigui demostra nos cordialidad y duna e hospitalidad na nos 
bishitantenan cu nos ta conoci pe. Turismo ta keda e driver 
principal di nos economia, loke ta crea cuponan di trabou, 
entrada y crea e spinoff economico. MN 

AHATA Revenue Per Available Room 

A HACI COMPRA DI 1 MIYON FLORIN NA 
HARDWARE Y SOFTWARE PA IMPLEMENTACION 
DI SISTEMA NACIONAL DI ESTADISTICA (NSS) 

Parti di vision di maneho di minister Geoffrey Wever ta pa Aruba 
por tin datos confiabel, di calidad y accesibel. Usuarionan di 
datos manera publico en general local y internacional, sector 
priva, mundo academico, studiantenan, parlamento y gobierno 
tin necesidad na diferente datos. 


Pa cuesaki minister Geoffrey Wever, a traves di Centraal Bureau 
Statistiek y e Comision di Sistema Nacional di Estadistica, ta 
implementando un Sistema Nacional di Estadistica (National 
Statistical System (NSS)) y a haci na final di 2023 compra di 
e hardware y software necesario na balor di alrededor di 1 
miyon florin. E fondonan pa esaki a bin di e kapitaalinvestering 
di 2023 di Pais Aruba y fondonan di Hulanda por medio di e 
Landspakket. Hulanda a pone Afl. 1.459.800,00 disponibel 
pa yuda Aruba den implementacion di e Sistema Nacional di 
Estadistica. 


E Comision di Sistema Nacional di Estadistica bou guia di 
Centraal Bureau Statistiek ta haciendo diferente trabou pa 
implementacion di e Sistema Nacional di Estadistica (NSS)). 
Un di e partinan esencial di implementacion di e Sistema 


— 
pe 


Nacional di Estadistica ta e ‘Digital Data Platform’ y e ‘Data 
Dissemination Platform’. Den 2023 un audit a ser haci di e diseño 
di e infrastructra di ICT y di e hardware y software necesario 
pa e infrastructra di ICT ta conforme e necesidadnan di un 
Sistema Nacional di Estadistica. Den e ‘Digital Data Platform’ 
datos di diferente fuente lo wordo treci hunto di manera safe y 
analisa pa por produci estadisticanan oficial. Pa e ‘Digital Data 
Platform’ ta necesario pa cumpra hardware y software. 


Un otro parti esencial di implementacion di e Sistema Nacional 
di Estadistica ta e parti legislativo. Dentro de poco e concepto 
di ley di e Sistema Nacional di Estadistica lo wordo entrega na 
Conseho di Minister. 


“Mi ta contento cu e progreso di implementacion di e Sistema 
Nacional di Estadistica (NSS) y ta agradece e Comision di 
Sistema Nacional di Estadistica pa e trabounan haci. E Sistema 
Nacional di Estadistica (NSS) ta un tool importante y moderno 
pa por garantisa datos di calidad y accesibel pa tur usuario 
di datos pa nos traha pa un mihor Aruba”, Minister Geoffrey 
Wever a termina. EEE 

Durante Conferencia di Prensa di Gobierno di Aruba, Minister di 
Enseñansa y Deporte Endy Croes a indica cu a aproba Formatie 
Rapport y Instellingbesluit di Departamento di Enseñansa 
Aruba (DEA). Desde aña 2010, Centrale Accountantsdienst 
Aruba (CAD) a skirbi un rapport, unda a evalua e efectividad di 
e sistema di control interno di henter e departamento. 


a” 


A base di e rapport aki y conseho di Departamento di Recurso 
Humano (DRH), a inicia cu e trayecto di restructuracion den su 
totalidad. E meta primordial di esaki ta pa eleva e eficiencia di 


largo, pero finalmente a logra. Desde aña 2017, e Formatie 
Rapport tabata cla y lamentablemente e ministernan anterior 
no a tuma decision riba esaki. Na aña 2020, a inicia un otro 
trayecto di restructuracion di Departamento di Enseñansa Aruba 
pa establece e Instellingbesluit. Minister Endy Croes a indica 
cu berdaderamente e restructuracion aki tin consencuencia 
financiero, mirando cu den e sistema nobo aki e cantidad di 
empleado lo amuenta di alrededor di 60 pa 83 empleado. Esaki 
lo tin un costo total di 3.1 miyon florin. 

Minister Endy Croes a indica durante e conferencia di prensa 
cu december 2023 a ricibi e conseho final di DRH y el a 
presenta e Formatie Rapport y Instellingbesluit na Conseho 
di Minister prome cu Pasco. Diamars ultimo, Minister Endy 
Croes a haci un bishita oficial na Departamento di Enseñansa 
Aruba y a duna nan e gran sorpresa cu nan Formatie Rapport 
y Instellingbesluit ta aproba y valido desde 1 di januari 2024. 
Esaki tabata un tremendo noticia pa e team di DEA. Finalmente, 
Minister Endy Croes ta expresa cu e ta contento cu e logro aki 
pa e bienestar di enseñansa den su totalidad. MN 

Diahuebs atardi, Minister Endy Croes tabata presente na 
Aeropuerto Internacional Reina Beatrix pa desea Ivan Puriel 
hopi exito cu su pasantia na e prestigioso Michelin Star di e 
chef Francois Geurds na Rotterdam, Hulanda. Tambe presente 
na e ocasion special aki, tabata presidente di AHATA Sra. Tisa 
Lasorte, directora general di Colegio EPI Sra. Ankie Danker, 
Sra. Rachelle Goedgedrag di International Affairs di Colegio 
EPI, famia- y amistadnan pa asina despedi di Ivan y pa dese’ 
e exito cu e bunita oportunidad aki. Minister Endy Croes a 
enfatisa cu e proyecto aki ta posibel danki na e colaboracion 
entre Colegio EPI, Aruba Marriott Resort & Stellaris Casino, 
AHATA y ASD Hotel & Restaurant Equipment & Supplies. 


Directora general di Colegio EPI, Sra Ankie Danker a elabora 
un poco di e proyecto. Manera ta conoci, recientemente Sr. 
Francois Geurds, kende ta mundialmente famoso tabata na 
Aruba y durante su estadia el a guia seis (6) studiante culinario 
di Colegio EPI. Di e grupo aki dos (2) studiante a haya e 
oportunidad pa pasa nan pasantia di cuater (4) luna na Sr. 
Geurds su famoso restaurant Michelin Star na Hulanda. Sra. 
Danker a expresa di ta hopi orguyoso di Ivan, orguyoso di e 
colaboracion entre Marriott Aruba Resort & Stellaris Casino 
y AHATA pa brinda e oportunidad na e studiantenan. Tambe, 
Sra. Danker a gradici Minister Endy Croes pa su apoyo den 
e proyecto aki pa asina brinda e studiantenan un experencia 
unico. Hunto ta crea mas experencianan inolvidabel pa e 
studiantenan di Colegio EPI. Sra. Danker a indica cu tin varios 
proyecto interesante na caminda. 


Presidente di AHATA, Sra. Tisa Lasorte a indica cu a traha hunto 
cu Marriott Resort & Stellaris Casino pa brinda e oportunidad 
aki na Ivan Puriel. Esaki sigur ta un bunita oportunidad pa 
un hoben cu tin talento, conocemento di cushina y cu hopi 
motivacion personal pa por sifia internacionalmente. Esaki ta 
crece su conocemento, su pasion y creatividad. Sra. Lasorte a 
sigui bisa cu kier demostra cu na nos pais nos tin hobennan cu 
ta interesa den e ramo culinario pa bira un chef. Nos ta sigur 


cu Ivan lo bira e siguiente "t rockstar chef’ di Aruba. Ademas di 
esaki, kier inspira mas hoben pa drenta e ramo culinario, e ta 
un carera hopi bunita cu ta rekeri pasion y conocemento. Ivan 
lo sigui sifia hopi di un chef mundialmente famoso, esaki ta un 
oportunidad enorme pa Ivan y Aruba. Sra. Lasorte a enfatisa 
di ta spera di wak Ivan pronto bek na Aruba pa comparti su 
experencia internacional, conocemento, talento y creatividad 
cu nos comunidad. 


Sra. Rachelle Goedgedrag, kende ta PR di Colegio EPI y ta 
forma parti di e ekipo di International Affairs di e scol, ta contento 
di wak cu Ivan ta probechando di un bunita oportunidad. Sra. 
Goedgedrag a indica di ta agradecido na tur e companianan 
cu a haci esaki posibel. Aruba ta brindando nos hobennan mas 
oportunidad y nos kier pa nos studiantenan ta cla pa esaki. 


Ivan Puriel a expresa cu e ta hopi contento cu e oportunidad 
unico aki y cu e no por a pensa cue lo a haya e oportunidad 
grandi aki. Tambe, Ivan a expresa di tin un poco duele door cu 
ta pa prome biaha e ta laga su famia atras, pero e ta contento 
cu e ta bay sifia masha hopi mes. Ivan a studia tres (3) afia 
na Colegio EPI. Recientemente, el a gradua y ta cla pa sigui 
su sofio. E sofio pa bira un chef a nace na momento cu el 
a cuminsa cu su estudio culinario na Colegio EPI. Despues 
cu Ivan a pasa su pasantia na Gianni’s Restaurant y Infini 
Restaurant, e tabata sa cu den e rumbo aki e kier continua 
su carera. lvan su deseo tabata pa un dia traha na e famoso 
restaurant di Michelin Star. Awo, cu e oportunidad a presenta 
e lo haci bon uzo di dje. Ivan su mensahe pa e hobennan ta pa 
tin pasion y stima loke bo ta haci. Ivan ta hopi agradecido na 
AHATA, Marriott Aruba Resort & Stellaris Casino y Sr. Francois 
Geurds pa e oportunidad aki. 


Pa conclui, Minister Endy Croes ta desea Ivan Puriel hopi 
exito. Sifia lo maximo posibel y ora cu e finalisa su pasatia y 
ta bek na Aruba comparti su conocemento cu el a ricibi cu nos 
comunidad. MN 

MINISTER ENDY CROES A REUNI CU E 
DELEGADONAN INTERNACIONAL DI RADO ANTI- 
DOPING ORGANIZATION 


Diasabra ultimo, presidente di Caribbean Regional Anti- 
Doping Organization (RADO) Sr. Patrick Werleman, dr. 
Sasha Sutherland, kende ta director ehecutivo di RADO y 
Communications Manager, Sra. Marsha Boyce a haci un bishita 
oficial cerca Minister di Ensefiansa y Deporte Sr. Endy Croes. 
Manera ta conoci, den fin di siman Comite Olimpico Arubano 
(COA) den colaboracion cu Caribbean Regional Anti-Doping 
Organization (RADO) a organisa un training di “Anti-Doping” 
pa train “Anti-Doping trainers”. E training a tuma luga di 12 
pa 14 di januari 2024. E facilitadonan di United Kingdom Anti- 
Doping (UKAD), United States Anti-Doping Agency (USADA) y 
Caribbean RADO a brinda e training aki. Un total di 18 pais a 
participa na dicho training cual tabata uno exitoso. 


Minister Endy Croes a indica cu e tabata un reunion informativo 
cu hopi oportunidad pa PaisAruba. Tambe, a propone siArubatin 
e deseo pa organisa un World Anti-Doping Agency's fifth Global 
Education Conference (GEC) na afia 2027. Desde awo caba 
e paisnan cu lo kier “host” un evento di e magnitud aki mester 
mustra interes. Aruba a pone su mes riba e lista di e paisnan cu 
ta interesa pa organisa e conferencia. Adicionalmente, lo tin un 
reunion di e ministernan di Region riba e tema aki. UNESCO 
ta encarga pa organisa y trek e proyecto aki. Aruba a mustra 
interes den esaki tambe, e Caribbean UNESCO Ministers of 


a 

Sport Meeting ta tuma luga prome cu fin di afia aki. Na final, 
punto tres (3) riba e agenda a indica cu e Caribbean RADO 
Annual General Meeting lo tuma luga den luna di mei di e afia 
aki na Grenada y a haci un invitacion special pa Minister di 
Deporte di Aruba pa atende esaki. 


Concluyendo, Mandatario di Deporte a gradici Sr. Patrick 
Werleman, dr. Sasha Sutherland y Sra. Marsha Boyce pa e 
tremendo reunion y na final a intercambia algun regalo. Minister 
Endy Croes ta keda pendiente pa brinda mas sosten posibel na 
Anti-Doping Agency, pero sigur na RADO garantisando asina e 
“fair competition” entre e atletanan riba tur nivel. mm 


A STIPLULA 6.7 MIYON FLORIN PA CONSTRUI UN 
EDIFICIO NOBO PA JULIANA SCHOOL MAVO DEN E 
BARIO DI PARADERA 


Ta planifica pa inicia cu e trabou di construccion den e luna di mei 2024 


Durante Conferencia di Prensa di Gobierno di Aruba diahuebs 
ultimo, Minister di Ensefiansa y Deporte Endy Croes a duna 
algun avance di e proyecto di renobacion di Juliana School 
Mavo. Desde afia 2016, e team di Juliana School a muda pa 
otro edificio temporalmente, pa motibo cu e scol no tabata 
den un bon condicion. Manera ta conoci, Gobierno di Aruba a 
stipula 6.7 miyon florin pa construi un edificio completamente 
nobo. Durante e Presupuesto Supletorio 2023, Minister Endy 
Croes a propone pa construi e scol nobo aki den e bario di 
Paradera. E cifranan di Central Bureau of Statistics (CBS) ta 
indica cu Paradera actualmente tin e porcentahe di mas halto 
na Aruba di mucha y/of hoben di e edad entre 0 pa 17 afia. 
Durante conferencia di prensa, e mandatario di Enseñansa a 
indica cu ta di lamenta cu e parlamentarionan di oposicion a 
vota contra un scol secundario na Paradera. Danki na cualicion 
cu a vota pro, a aproba e propuesta pa construi Juliana School 
den e bario di Paradera. A forma un team mesora den e luna 
di december pa e proyecto aki. A haci un “site-visit” riba e 
tereno y otro siman lo tin e prome sket di e scol aloca riba e 


tereno. Ta planifica pa inicia cu e trabou di construccion na 
mei 2024. Minister Endy Croes ta gradici Parlamento di Aruba 
y Gabinete Wever-Croes Il pa sostene e proyecto grandi aki. 
Pabien Paradera cu e logro aki. HEEE 

Masha danki pa contribui grandemente 
den ensenansa di Aruba 


Diabierna ultimo, Minister di Ensefiansa y Deporte Endy Croes 
a asisti na e celebracion di Aña Nobo di Stichting Voortgezet 
Onderwijs Aruba (SVOA) na The Indian Rock Garden. Durante 
e ocasion special aki, Minister Endy Croes a expresa su 
gratitud pa e trabou bunita cu e team di SVOA ta desplegando 
pa educa nos muchanan. Minister Endy Croes a expresa cu 
su deseo ta pa keda traha di cerca cu SVOA y sigui brinda 
sosten. Rector actual di Colegio Arubano Sr. Tim Croes a hiba 
un discurso, deseando tur esnan presente un caluroso bonbini. 


Sr. Tim a indica cu e aña aki april, Colegio Arubano ta cumpli 
65 aña di existencia den enseñansa di Aruba y a conta poco 
di e historia con nan a inicia. Durante e celebracion a haci 
entrega di un obsekio na e ex-rector y ex-conrectornan cu a 
forma parti di e team di SVOA, entre otro, Sr. Hector Kolfin, Sr. 
Jossy Tromp, Sra. Michella van Loon, Sr. Nigel Matthew, Sra. 
Rosa Sneek, Sr. Johnny Fingal, Sr. Jorge (Chando) Pietersz, 
Sra. Anuesca Baly, Sr. Donald Angela, Sr. Igmar Davelaar, Sra. 
Mariana Jimenez, Sra. Whitney Kock, Sra. Richelle Noél, Sra. 
Anna Cameron y Sr. Robert Falconi. 


Durante e anochi ameno aki, Sr. Jaderick Croes a hiba 
bendicion pa tur presente cu su Dande. Tabatin un tremendo 
ambiente musical deleita pa Zeta Band y na final di anochi 
tabatin un bunita sorpresa di brassband pa duna inicio na e 
dushi temporada di Carnaval. Minister Endy Croes a gradici 
nan pa nan aporte y profesionalismo durante varios aña 
den enseñansa di Aruba. Finalmente, Minister Endy Croes a 
gradici henter e team di SVOA pa contribui grandemente den 
enseñansa di Aruba y a desea nan un aña fructifero. Masha 
pabien cu e gran trabou! MN 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 

ANA DI STABILIDAD Y PROSPERIDAD 


